
PËR PLOTËSIMIN E PJESËS SHTETËRORE TË KAPITALIT NË BANKËN ITALO-SHQIPTARE

Në mbështetje të nenit 100 të Kushtetutës dhe nenit 1, të ligjit nr.8592, datë 30.3.2000, “Për emetimin e bonove të thesarit, me terma dhe kushte tregtare”, me propozimin e ministrit të Financave, Këshilli i Ministrave 

V E N D O S I :

1. Autorizohet Ministria e Financave që të bëjë pagesën në CASH të kundërvlerës në lekë shqiptare, të shumës prej 1 950 000 (një milion e nëntëqindepesëdhjetë mijë) USD-sh për plotësimin e pjesës shtetërore, që rezulton e papaguar në kapitalin e bankës “Italo-Shqiptare”.
2. Shuma e përcaktuar në pikën 1 të këtij vendimi të paguhet duke përdorur kursin e këmbimit me dollarin amerikan, të publikuar nga Banka e Shqipërisë, në ditën e hyrjes së pagesës.
3. Shpenzimet të përballohen nga fondet e miratuara për ristrukturimin e bankave në buxhetin e vitit 2000 për Ministrinë e Financave.
Ky vendim hyn në fuqi pas botimit në Fletoren Zyrtare.

